劉園九日燕同寮效陶謝體
作者：吳泳
朝代：宋

paragraphs: 霜林剪生綃，煙樹織晴綺。
萬寶新告成，百工亦休止。
嘉辰屬南山，勝事如栗里。
謬爲陶長官，寧惜此中醉。
良朋况知心，健會不論齒。
鴟夷自挈携，猩筆漫游戲。
清歡別有趣，真樂本無味。
菊花之隠逸，亦欲妃君子。
獨於蕭艾中，保此生色睟。
凉颸忽吹衣，白露皓如洗。
兌隨數至剝，剝落從此始。
擬將九九節，便作陽月紀。